Mihkel Sistok

Mihkel Sistok (sündinud 12. juunil 1936 Kalvi vallas Virumaal) on eesti koolijuht ning endine Eesti NSV partei- ja riigitegelane.

1955. aastal lõpetas ta Rakvere Pedagoogilise Kooli. 1962. aastal lõpetas Tartu Riikliku Ülikooli ajaloo-keeleteaduskonna.

1955. aastast töötas ta Rakvere rajooni Karitsa 7-klassilise kooli õpetajana, hiljem oli selle kooli direktor. 1963. aastast oli ta Rakvere Kolhoosi- ja Sovhoositootmise Valitsuse parteikomitee instruktor, hiljem EKP Rakvere Rajoonikomitee propaganda- ja agitatsiooniosakonna instruktor, seejärel sama osakonna juhataja. 1973. aastast EKP Rakvere Rajoonikomitee sekretär, seejärel teine sekretär.Eesti NSV Ülemnõukogu X koosseis. Biograafiline lühiteatmik. Tallinn: Eesti Raamat 1981 1970. aastatel oli ta ka Rakvere rajooni rahvaülikoolide nõukogu esimees. 

Aastatel 1979–1987 oli ta Rakvere rajooni RSN Täitevkomitee esimees. Aastatel 1980–1985 oli ta Eesti NSV Ülemnõukogu X koosseisu saadik. 1987. aastast oli ta Vinni Sovhoostehnikumi, 1991–2001 Mõdriku Põllumajandustehnikumi direktor.

Ta on olnud ka Lääne-Virumaa Pensionäride Liidu esimees.

Tunnustus
1977 Eesti NSV teeneline kultuuritegelane

Viited

Kategooria:Eesti koolijuhid
Kategooria:Eestimaa Kommunistliku Partei liikmed
Kategooria:Eesti NSV X Ülemnõukogu liikmed
Kategooria:Eesti NSV teenelised kultuuritegelased
Kategooria:Tartu Ülikooli ajaloo-keeleteaduskonna vilistlased
Kategooria:Sündinud 1936